Versindaba » Jannie Malan
Jy is ŉ taxi
wat jou lyf BMW wil hou.
soos ŉ wafferse akrobaat
op jou kar se enjinkap wil spring
jou styweskouer agter jou stuur laat versteen
en van voor af, reg van voor
teen jou vuil motorruit met ŉ vetpunt viltpen
in groot screechy letters skryf
jou insig in jou kortsig nóg verder beperk
en deur die ronding van my letters
eenogig vir jou loer
– is dié transparency nou deursigtig genoeg?
voor ek met my MacBook Pro
reg deur die middel van my gedig
jou windskerm aan stukke slaan,
beter jy in al elf jou tale bid
jou ruit is shatterproof.
© Jannie Malan 2010. Okt. 2010
Tags: Jannie Malan
Posted in Gedigte | Comments Off on Jannie Malan. Suid-Afrika